Á blaðamannafundi lögreglunnar í Stokkhólmi mánudag kom fram að þetta væri ein af stærstu sprengjum ef ekki sú stærsta sem sprengd hefði verið í glæpsamlegum tilgangi í Stokkhólmi . Lögreglan slær föstu að um glæp sé að ræða og biður almenning um aðstoð við að ná þeim sem frömdu ódæðið . Málið er klassað sem „ sérstakur atburður ” og gefur lögreglunni í Stokkhólmi aðgang að auka styrk lögreglu annars staðar af landinu til að vinna að lausn málsins . Er lögð sérstök áhersla að reyna að finna þá seku eins fljótt og auðið er . Erik Widstrand yfirmaður lögreglunnar í Stokkhólmi „ Þetta er sérstaklega alvarlegur atburður og við munum nota þekkingu og styrk alls svæðisins og að auki vinna fljótt ” sagði Erik Widstrand lögreglustjóri Stokkhólmsborgar í viðtali við sænska sjónvarpið . Lögreglan tengir ekki sprengjuna í Stokkhólmi við sprengjuna í Uppsala og vildi heldur ekki bera saman við sprengjuna í Linköping í fyrra sumar þegar yfir 250 íbúðir skemmdust . Lögreglustjórinn sagði að það væri mikið „ lán í óláni ” að enginn hafði slasast . Niðurdregnar rúllugardínur björguðu m.a. einni fjölskyldu sem fékk fljúgandi gler yfir rúmin sem þau sváfu í . Hin kraftmiklu sprengja er frétt víða um heim t.d. RT . Sumir íbúar hverfisins tala um „ stríðsvöll ” og m.a. skemmdist dagvistunarskóli barna rétt hjá . Aftonbladet hefur birt myndir af miklum skemmdum inni í húsinu m.a. hurð á lyftu sem eyðilagðist við sprenginguna . Þá voru einnig göt í gólfum . „ Það var eins og stríð hefði skollið á . Slíkur var hvellurinn . Ótrúlega dramatískt “ sagði kona sem bjó í húsinu við Aftonbladet . Hér að neðan má sjá myndir af vettvangi Ríkir neyðarástand á bráðamóttöku Landspítalans ?